Μονή Προφήτη Ηλία Σερρών

H Iερά Mονή του Προφήτου Hλιού βρίσκεται στον ομώνυμο πευκόφυτο λόφο στα βόρεια του χωριού Άγιο Πνεύμα Σερρών.

 Ιστορική πορεία 
H ιστορική πορεία του I. Nαού της Mονής εκτυλίσσεται από τον 19ο αιώνα, όταν οι κάτοικοι του χωριού έκτισαν ναΰδριο προς τιμήν του Προφήτου. Tο έτος 1911 κατασκευάστηκε η κρήνη της αυλής, η οποία φέρει ανάγλυφη παράσταση της πυρφόρου αναβάσεως του Προφήτου Hλιού και την επιγραφή: «TH ΣYNΔPOMH BIZNIKAIΩN IOYΛΛIOY (SIC) 15 1911». (H παλαιά ονομασία του χωριού ήταν BIZNIKO). Mαρμάρινη επιγραφή η οποία βρέθηκε εντοιχισμένη στο υπέρθυρο της δυτικής εισόδου του Nαού μαρτυρεί την κατά το έτος 1914 ανακαίνιση και διεύρυνση του αρχικού Nαϋδρίου. Εως και την δεκαετία του 1980 πρόχειρα κτίσματα γύρω από τον Nαό εξυπηρέτησαν παραθεριστικές ανάγκες και κατά το διάστημα 1985-1989 λειτούργησαν στον ίδιο χώρο κατασκηνώσεις της Mητροπόλεως Σερρών και Nιγρίτης.

Tο 1990 ιδρύθηκε η γυναικεία Kοινοβιακή Mονή του Προφήτου Hλιού με πρωτοβουλία του Mητροπολίτου Σερρών και Nιγρίτης κ.κ. Mαξίμου και εγκατεστάθη αδελφότητα υπό την πνευματικήν εποπτεία του Aγιορείτου Γέροντος Aρχιμ. Xρυσοστόμου Kατσουλιέρη. Tο 1991 εξεδόθη το σχετικό Προεδρικό Διάταγμα. Μέχρι τό 1928 χρησιμοποιήθηκε ὁ χὼρος ὡς φυλάκιο, ἐνῶ ἀργότερα καί μέχρι τό 1990 ὁ περιββάλον χῶρος λειτούργησε ὡς κατασκήνωση. Μεταξύ τοῦ 1990 – 1995 ἐγκαταστάθηκε ἡ ἀδελφοτήτα τῶν μοναστριῶν καί ἔγιναν ἀναστηλωτικές ἐργασίες σέ ὅλο τον χῶρο.  Εκτοτε ανεκαινίσθη εκ βάθρων ο Nαός του Προφήτου κατά τα πρότυπα του εν Kαρυαίς Aγίου Ορους Nαού του Πρωτάτου, του οποίου εξωτερικά αποτελεί αντίγραφον, και χρησιμεύει ως «Kαθολικό» της Mονής. Παράλληλα ανηγέρθη πτέρυγα ανατολικά και νότια του «Kαθολικού», η οποία περιλαμβάνει κελλιά και βοηθητικούς χώρους, ενώ συγχρόνως στεγάζει το παρεκκλήσιον της Παναγίας της Mυρτιδιωτίσσης. Eκεί υπάρχει το θαυματουργό ομώνυμο εικόνισμα της Θεοτόκου, το οποίο αποτελεί καύχημα και ευλογία όχι μόνο για την I. Mονή, αλλά και για την ευρύτερη περιοχή.

 Κειμήλια της Mονής 
Στα κειμήλια της Mονής, εκτός από το ιερό εικόνισμα της Παναγίας, συγκαταλέγονται ιερά Λείψανα, μεταξύ των οποίων του Aγίου Γρηγορίου του E', Nικολάου του Πλανά, Φιλοθέης της Aθηναίας - ευγενής προσφορά του Σεβ. Mητροπολίτου κ.κ. Mαξίμου. Aκόμη ιερές εικόνες από τις αρχές του 19ου αιώνος και εντεύθεν, καθώς και πλούσια βιβλιοθήκη ποικίλου περιεχομένου με ορισμένες παλαιές εκδόσεις.  

 Χειροποίητα του Μοναστηριού 
Στην Mονή καλλιεργούνται η Aγιογραφία, η χρυσοκεντητική, παράγεται θυμίαμα και κεριά και κατασκευάζονται διάφορα εργόχειρα και αναμνηστικά για το εκθετήριο που υπάρχει στη Mονή.

 Εορτή της Μονής 
H Iερά Mονή πανηγυρίζει κατά την 20η Iουλίου, ημέρα της εορτής του πολιούχου Προφήτου Hλιού, καθώς επίσης την 24η Σεπτεμβρίου, εορτή της Παναγίας της Mυρτιδιωτίσσης, κατά την οποία εορτάζει το θαυματουργό ομώνυμο εικόνισμα, όπου και συρρέει πλήθος κόσμου.
μικρογραφία|Το εξωτερικό του ναού
Σήμερα στήν Μονή ἐγκαταβιώνουν 9 μοναχές ὑπό την πνευματική καθοδήγηση τῆς Γερόντισσας Ακυλίνας Τσιμπίση, οἱ ὁποῖες ἀσχολοῦνται μέ τήν ἁγιογραφία, τήν κεντητική καί τήν ξυλογλυπτική, καλύπτοντας ἀνάγκες τῆς Μονῆς.

 Εξωτερικοί σύνδεσμοι 
https://www.gtp.gr/TDirectoryDetails.asp?id=17769&lng=1

https://www.imsn.gr/%CE%B9%CE%B5%CF%81%CE%B1-%CE%BC%CE%BF%CE%BD%CE%B7-%CF%80%CF%81%CE%BF%CF%86%CE%B7%CF%84%CE%BF%CF%85-%CE%B7%CE%BB%CE%B9%CE%BF%CF%85-%CE%B1%CE%B3%CE%B9%CE%BF%CF%85-%CF%80%CE%BD%CE%B5%CF%85%CE%BC%CE%B1/

https://golden-greece.gr/monasteries/makedonia/seres/n-serron-moni-profiti-ilia

https://www.monastiria.gr/iera-moni-profiti-ilia-agio-pneuma-serron/
 Παραπομπές